Diari Oficial de la Generalitat Valenciana


Sumari del DOGV 4610, del 17-10-2003 (2003/10965)

Procediment per a la suspensió de pagaments número 516/2003. Cèdula de notificació.
-----------------------------------------------------------------------------------

### Dades del document

Número de DOGV
:   4610

Data del DOGV
:   17-10-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/10940


Organisme emissor
:   Jutjat de Primera Instància i Instrucció Número 3 de Novelda

Tipus de document
:   Anunci

Procediment per a la suspensió de pagaments número 516/2003. Cèdula de notificació. [2003/F10458]
  
Demandant: Trelche, SL.
  
Procuradora: Pastor Abad, María Jesús.
  
Beatriz Mayor Tonda, jutgessa del Jutjat de Primera Instància i Instrucció número 3 de Novelda (Alacant), fa saber:
  
Que en este jutjat se seguixen les actuacions de declaració judicial d'estat de suspensió de pagaments número 516/2003, seguides a instància de la mercantil Trelche, SL, proveïda del NIF B-53053039, amb domicili al carrer de la Partida de Xinorlet, polígon XB, parcel·la 356-56, de Monòver (Alacant), en les quals amb data 31 de juliol de 2003 s'ha dictat la provisió que té el tenor literal següent:
  
Provisió de la jutgessa Beatriz Mayor Tonda
  
Novelda, 31 de juliol de 2003
  
Donat compte per presentat l'anterior escrit per la procuradora dels tribunals María Jesús Pastor Abad, en nom i representació processal acreditada de la mercantil Trelche, SL, registreu-lo, doneu-li número i vist el seu contingut i la documental aportada; es té per comparegut i part la citada procuradora en la representació processal acreditada, en esta i les successives diligències, en la forma prevista en la Llei d'Enjudiciament Civil; i apareixent complits els requisits de l'article 4 de la vigent Llei de Suspensió de Pagaments de 26 de juliol de 1922, es té per sol·licitada i s'admet a tràmit la declaració d'estat de suspensió de pagaments de la mercantil Trelche, SL, proveïda del NIF H42424933, amb domicili al carrer de la Partida de Xinorlet, polígon XB, parcel·la 356-56, de Monòver (Alacant).
  
Que el secretari judicial d'este jutjat, amb el concurs de la intervenció judicial, que s'esmentarà a continuació, en l'últim assentament dels llibres de comptabilitat presentats, faça constar la nota de la sol·licitud de la suspensió de pagaments, així com de qualsevol anomalia que s'hi observe, assenyaladament de les esmenes, raspadures i fulls sense omplir, i es tornen seguidament els dits llibres al sol·licitant, perquè els conserve i continue fent els assentaments de les seues operacions i els tinga en tot moment a disposició de qui proveïx i dels interventors que s'esmenten, així com dels creditors.
  
De conformitat amb el que establix l'article 9 de la Llei de Suspensió de Pagaments, es deixen en suspens tots els embargaments i les administracions judicials que hi haja pendents sobre béns de l'entitat deutora, no hipotecats, ni pignorats, que seran substituïts per l'acció dels interventors, mentre esta subsistisca, sense menyscabament dels creditors privilegiats i de domini, si n'hi ha, al cobrament dels seus crèdits.
  
Feu constar l'admissió de la sol·licitud en el llibre registre d'este jutjat, i comuniqueu-ho als altres d'esta ciutat, per als fins previstos en el paràgraf precedent i perquè els juís ordinaris i els executius que es trobaren en curs al declarar-se la suspensió de pagaments seguisquen la seua tramitació fins a sentència, l'execució de la qual quedarà en suspens, mentre no es trobe acabat este expedient, i publiqueu edictes per a fer saber esta admissió en el diari Informació, així com en el Diari Oficial de la Generalitat Valenciana i al tauler d'anuncis d'este jutjat, als efectes previstos en els paràgrafs 4 i 5 de l'article 9 de la Llei de Suspensió de Pagaments.
  
Participeu el contingut d'esta provisió mitjançant els corresponents oficis, i telegràficament a tots els jutjats de les localitats en què té sucursals, agències, representacions directes i factories la citada mercantil.
  
Allibereu el manament en dos exemplars al registrador mercantil d'esta província, així com al registrador de la Propietat corresponent de les finques que es descriuen, per a la seua anotació en els llibres registres corresponents.
  
Es decreta la intervenció de totes les operacions de la sol·licitant, a l'efecte de les quals, vista la poca importància o naturalesa de la suspensió de pagaments, de conformitat amb el que disposa l'article 4 in fine de la Llei de Suspensió de Pagaments, es nomena un sol interventor, al creditor Fills de Felipe Guillén, SL, amb domicili al carrer d'Astúries, s/n (estació) d'Elda (Alacant), comprés en el primer terç de la relació de crèdits, havent de designar per esta la persona física que exercisca el càrrec i tinga poder (només per al cas de ser el tercer interventor persona jurídica), als quals se'ls farà saber el dit nomenament mitjançant ofici, així com l'obligatorietat del seu compliment, i hauran de prestar el jurament que pertoca, i verificat entre en possessió del seu càrrec, d'acord amb el que disposen els articles 5 i 8 de la llei especial, i fins que prenguen possessió, la intervenció l'exercirà qui proveïx; que haurà de presentar dins del termini de 60 dies, a comptar des de l'endemà d'aquell en què se'ls faça trasllat del balanç definitiu que presente el suspens, i es forme amb el concurs dels interventors, el dictamen a què es fa referència en l'article 8 de la Llei de Suspensió de Pagaments, previ informe de pèrits, quan s'estimen necessaris, que es contraurà als termes a què es referix l'article.
  
Feu saber a l'interventor que haurà d'informar a este jutjat sobre les limitacions que estime convenient imposar a la sol·licitant en l'administració i tinença dels seus negocis, així com del contingut de les seues obligacions, conforme al que s'establix en els articles 5, 6, 8 i 12 de la Llei de Suspensió de Pagaments.
  
Dins dels 30 dies següents a constituir-se la intervenció, la sol·licitant haurà de presentar el balanç definitiu, que haurà de formar-se sota la inspecció dels interventors esmentats.
  
Remeteu el corresponent butlletí a l'Institut Nacional d'Estadística.
  
Entregueu a la citada procuradora els despatxos que s'ha acordat expedir perquè tinga cura de la seu diligència i gestió.
  
Es té per part, per precepte exprés de la llei, el Ministeri Fiscal, a qui se li notificarà esta provisió i la resta que es dicten.
  
Lliureu el corresponent butlletí a l'Institut d'Estadística, i participeu-lo donant vista de l'expedient al Fons de Garantia Salarial, als fins previstos en l'article 33 de l'Estatut dels Treballadors.
  
Mode d'impugnació: mitjançant recurs de reposició davant d'este jutjat, no obstant el qual es portarà a efecte el que s'acorda. El recurs haurà d'interposar-se per escrit en el termini de cinc dies, amb expressió de la infracció comesa a juí del recurrent, requisits sense els quals no s'admetrà el recurs (articles 451 i 452 de la LECn).
  
Així ho acorda, mana i firma sa senyoria. En done fe.
  
I perquè conste, i per a donar publicitat als creditors i a la resta de persones que puguen estar interessades, lliure i firme el present edicte.